open-index/open-wikipedia-markdown huggingface dataset:
Grønlands Lufthavnsvæsen

**Grønlands Lufthavnsvæsen** (grønlandsk: **Mittarfeqarfiit**) er den virksomheten som driver lufthavnsvirksomheten på Grønland. Selskapet tilsvarer dermed Avinor i Norge. Virksomheten har sitt hovedkontor i Nuuk på Grønland.

Per 2009 driver de 60 plasser med trafikk, hvorav 13 lufthavner, 6 heliporter og 41 helistop. I 2003 drev de 59 plasser med trafikk, fordelt på 12 lufthavner, 5 heliporter og 42 helistop. I 2009 har Grønlands Lufthavnsvæsen 400 ansatte. I tillegg til lufthavnene driver virksomheten også lufthavnshotellene i Narsarsuaq og Kangerlussuaq.

## Eksterne lenker
*
Indre By (København)

**Indre By** er en administrativ bydel i København, med  innbyggere pr. 1. januar 2011. Indre By utgjør den historiske kjernen av København, og strekker seg ut til Søerne (Sortedams Sø, Peblinge Sø og Skt. Jørgens Sø). Christianshavn på østsida av Havneløbet hører også med til Indre By.

## Referanser
Norsk yorkshire

**Norsk yorkshire** (Y) er en griserase som opprinnelig stammer i  fra Storbritannia og som internasjonalt er kjent som **stor hvit gris** (Large White). Den er helhvit og minner om mye om norsk landsvin, men den skiler seg fra denne gjennom blant annet å ha stående ører.

Norsk yorkshire har blitt raffinert som rase av Norsvin og inngår som en viktig bestanddel i en rekke blandinger, blant annet såkalt noroc (edelgris) og norhybrid. Rasen er først om fremst kjent for sine utmerkede egenskaper som forelder. I slaktegrisproduksjon brukes det derfor helst blandinger der purker inngår, ofte i en blanding med norsk landsvin. Som sådan ble denne rasen skapt omkring 1900. Den er en blanding av opprinnelig norsk svin og britisk yorkshiregris. På 1950-tallet ble også svensk og finsk yorkshire krysset inn. Likeledes ble det krysset inn svensk yorkshire i 1985.

Norsk yorkshire regnes i dag som en utrydningstruet griserase. I 1995 fantes det kun 325 avlsgriser igjen i Norge, hvorav et overveidende flertall var purker. Antallet råner var 25 dyr, men i tillegg fantes sæd fra omkring 75 dyr.

## Se også
* Gris
Nick Hysong

**Nick Hysong** (født 12. desember 1971 i Winslow i Arizona) er en amerikansk stavhopper.

Han vant gull i stavsprang med et hopp på 5,90 m i OL 2000  i Sydney. Resultatet var også ny personlig rekord. Året etter tok han bronse i verdensmesterskapet i Edmonton.

## Referanser


## Eksterne lenker
*
Det leoninske dynasti

**Det leoninske dynasti** styrte Østromerriket fra 474 til 518 gjennom fem keisere.

* Leo I den store (457&ndash;474) 
* Leo II (474) 
* Zenon (474&ndash;491)
* Basiliskos (475&ndash;476) 
* Anastasios I (491&ndash;518)

## Se også
* Liste over østromerske keisere

## Referanser


## Kilder
*
Vesterbro/Kongens Enghave

**Vesterbro/Kongens Enghave** er en av København kommunes ti administrative bydeler, danna ved en sammenslåing av de tradisjonelle bydelene Vesterbro og Kongens Enghave. Bydelen ligger sørvest for bysentrum, og avgrenses mot øst av Havneløbet. Grensa mot Indre By går ved Hovedbanegården, og i nord grenser bydelen mot Frederiksberg kommune. Mot vest går grensa mot bydelen Valby ved Vestre Kirkegård og Valbyparken. Den sørligste delen av Vesterbro/Kongens Enghave kalles Sydhavnen.

Pr. 1.1.2011 var bydelens innbyggertall . Innvandrerbefolkningen utgjør 20% av hele folkemengden; 2/3 av denne med ikke-vestlig bakgrunn.
## Referanser

## Eksterne lenker
* Kart
Lutz Dombrowski

**Lutz Dombrowski** (født 25. juni 1959 i Zwickau) er en tidligere tysk friidrettsutøver.

Dombrowski var den beste lengdehopperen i DDR. Etter at han vant Europacupfinalen allerede i 1979, vant han året etter gullmedaljen under OL 1980 i Moskva, i fraværet av de amerikanske utøverne, som boikottet lekene. Han ble også europamester i 1982. Han er fremdeles innehaver av den tyske rekorden, med vinnerspranget fra Moskva-OL (8,54).
## OL-medaljer
*  1980  Moskva -  **Gull** i friidrett, lengdehopp menn  Øst-Tyskland 
## Referanser


## Eksterne lenker
*
Liste over formenn av Kommunistpartiet i Den russiske SFSR

**Liste over formenn av kommunistpartiet i Den russiske SFSR** er en liste over formenn av kommunistpartiets formenn i Den russiske SFSR fra 1922 til 1991. Partiets «ledende rolle» som styrende organ ble opphevet av Mikhail Gorbatsjov den 13. mars 1990.

## Se også
*Liste over generalsekretærer i Sovjetunionens kommunistiske parti
*Sovjetunionens presidenter
*Liste over Sovjetunionens statsministre
*Liste over Russlands presidenter
*Liste over Russlands statsministre
Nordby holdeplass

**Nordby holdeplass** på Hovedbanen på Jessheim åpnet i 1932. Holdeplassen ble totalrehabilitert i 2010.

Holdeplassen ligger på Hovedbanens kilometer 46,10 fra Oslo S, der Nordbyvegen krysser Hovedbanen. Dette er i den nordlige delen av tettstedet. 

## Referanser


## Litteratur
* 

## Eksterne lenker
Buvik (Senja)

**Buvik**, også **Buvika**, er ei grend i Senja kommune i Troms. Grenda ligger sør på Senja, langs fylkesvei 221, mellom Å og Skrolsvik og ca. 14&nbsp;km vest for Stonglandseidet. Grenda har fire innbyggere (2016), med hytter og nedlagte småbruk som brukes som fritidsbolig.

## Grunnkretsen
Grunnkretsen Buvik ligger i delområdet Stonglandet. De aller fleste av grunnkretsens innbyggerne bor i selve bygda Buvik, men Buvik grunnkrets omfatter også gårdene Lonkan og Skjærvik, i tillegg til øya Lemmingvær, og har et areal på 14,79&nbsp;km².

Innbyggertall:

## Referanser
Greg Bell

**Gregory Curtis Bell** (1930–2025) var en amerikansk friidrettsutøver. 

I OL 1956 i Melbourne vant Bell gull i lengdehopp med olympisk rekord på 7,83&nbsp;m. Han vant 15 cm foran landsmannen John Bennett på sølvplass.

## OL-medaljer
* 1956  Melbourne -  **Gull** i friidrett, lengdehopp  USA

## Referanser


## Eksterne lenker
*
Equus (skuespill)

:*For filmen fra 1977, se [[Equus (film)]]
***Equus*** er et [[skuespill]] av den britiske dramatikeren og forfatteren [[Peter Shaffer]]. Stykket hadde premiere i [[London]] i [[1973]].

*Equus* (uttales *e'kvus*) er det [[latin]]ske ordet for [[hest]].

== Om stykket ==
Stykket handler om en [[psykiske lidelser|psykisk syk]] gutt, Alan Strang, som har stukket ut øynene på seks hester på et ridesenter i [[New Hampshire]] i [[England]]. Den overarbeidede psykiateren Martin Dysart får i oppgave å behandle gutten. Dysart prøver å finne årsakene til hvorfor gutten har gjort denne forferdelige handlingen, og guttens opplevelser blir iscenesatt mens psykiateren står på siden og ser på, så å si. Psykiateren prøver å behandle gutten, samtidig som han kjemper med å finne mening i sin egen tilværelse. Han blir etterhvert svært selvkritisk. 

Andre viktig temaer i stykket er religiøsitet, noe som kommer til uttrykk ved guttens nærmest religiøse forhold til hester og referansene til offerritualer i antikkens Hellas.

Hestene i stykket blir spilt av skuespillere i hestekostymer.

== Roller ==
* Martin Dysart, psykiateren
* Alan Strang, gutten
* Frank Strang, Alans far
* Dora Strang, Alans mor
* Heddy Solomon, høyesterettsdommer, Dysarts venn
* Jill Mason, stalljente, Alans venn
* Henry Dalton, eier av ridesenteret
* En ung rytter med hest
* En sykesøster
* Seks hester

==Oppsetninger==
* *Equus* er blitt satt opp en rekke ganger. Stykket ble blant annet vist på [[Trøndelag Teater]] høsten 2007 med [[Hermann Sabado]] som Alan Strang og [[Terje Strømdahl]] som psykiateren. Stykket ble en stor suksess blant publikum, og debutanten Sabado fikk god kritikk for sin rolletolkning.
* Den britiske skuespilleren [[Daniel Radcliffe]], kjent fra hovedrollen i barnefilmene om [[Harry Potter]], har også spilt Alan Strang i stykket i London i en oppsetning fra 2007. [[Richard Griffiths]] spilte rollen som psykiateren.

== Filmatisering ==
*Equus'' ble filmatisert i 1977 med Richard Burton og Peter Firth i rollene som psykiateren og unggutten. Regien var ved Sidney Lumet.

## Referanser

# Equus i Scenewebarkivet
New York City Department of Correction

**New York City Department of Correction** er New Yorks kommunale kriminalomsorgsetat og har til enhver tid mellom  og  innsatte. Etaten driver en rekke fengsler og arresthus på Rikers Island, samt bydelsfenglser i Brooklyn, Bronx, Manhattan og Queens. I tillegg har etaten ansvar for forvaringsavdelinger ved kommunens og delstatens domstoler i New York, og fengselsavdelinger ved Elmhurst General Hospital og Bellevue Hospital. Etaten har  uniformerte tjenestemenn og  sivilt tilsatte.

## Eksterne lenker
*
21. serierunde i 2. divisjon avdeling 3 2007

**21. serierunde i 2. divisjon avdeling 3 2007** startet 21. september, og endte med Fyllingen – Viking 2 24. september 2007.



## Resultater

## Eksterne lenker
* 2. divisjon avdeling 3 2007: Terminliste og resultater på altomfotball.no
Bang & Olufsen

**Bang & Olufsen** (**B&O**) er en dansk produsent av eksklusiv hjemmeelektronikk, som fjernsynsapparater, stereoanlegg og telefoner. Selskapet er notert på Københavns Fondsbørs.

## Historie

Selskapet ble etablert i 1925 av Peter Bang og Svend Olufsen, og produserte til å begynne med ladere til batteridrevne radioapparater. Julen 1938 ble *[[Beolit 39]]* lansert og var det første radioapparatet som var laget av bakelitt. Beolit 39 var formgitt av Peter Bang og var det første produktet til Bang & Olufsen med produktnavn som starter med *beo*.

På 1960- og 1970-tallet stod hovedsakelig Jacob Jensen for produktdesignen. Siden begynnelsen på 1980-tallet har David Lewis vært sjefsdesigner. 

Bang & Olufsen er kjent for sin vekt på design og flere av selskapets produkter finnes i den permanente utstillingen til Museum of Modern Art (MoMA) i New York, blant annet platespilleren *[[Beogram 6000]]* fra 1974 og mikrofonen *[[Beomic 2000]]* fra 1969.

## Referanser
Dag Solheim

**Dag Bernhard Solheim** (født 1958) er en norsk programleder og sportsreporter.

Solheim vokste opp på Selbak i Fredrikstad kommune. Han er utdannet musikkinstrumentmaker, og arbeidet så i ti år som dette. Han drev blant annet musikkforretningen Borg Musikk, og senere Musikk-Foto Hjørnet på Det Glade Hjørnet i Fredrikstad.

Etter å ha sluttet i musikkbransjen begynte Solheim en ny karriere i media, først i Radio Fredrikstad. Senere gikk han over til TV, først i TV 2 før han meldte overgang til Canal+ der han ble frontfigur for kanalens sportssatsing i Norge. I Canal+ var Solheim sportssjef og programleder fra år 2000 for rundt 800 Premier League-sendinger frem til mai 2010. Senere var Solheim kommentator i Eurosport/Discovery.

Solheim arbeidet også for Fredrikstad Fotballklubbs egen tv-kanal fram til 2017. Ved siden av de faste jobbene arbeider han også frilans som foredragsholder, konferansier og vokalist i ompa-orkesteret Ronald Schnipfelgrüber Tyrolerkapelle.

## Referanser
Eli Landsem

**Eli Landsem** (født 22. mars 1962) er en norsk fotballtrener og tidligere fotballspiller.

Fra 2009 til 2012 var Landsem landslagstrener for Norges kvinnelandslag i fotball.

Landsem spilte for Orkdal, Troll og Asker i sin aktive karriere. Hun ble cupmester med Asker i 1990 og 1991. Begge gangene scoret hun ett av Askers mål i finalen. Hun ble også seriemester med Asker i 1989 og 1991. Hun debuterte for det norske landslaget som 17-åring i 1979. Hun spilte totalt 15 landskamper og scoret 1 landslagsmål.

Etter sin aktive karriere har hun vært trener for Asker, Lørenskog, Rælingen herrer (3. divisjon), Rindals-Troll og danske Fortuna Hjørring. Hun trente Asker til seriegull i 1998 og 1999 og cupmesterskap i 2000. Etter å ha vært trener for Fortuna Hjørring i to år, overtok hun igjen som trener for Asker i desember 2005 og satt i tre sesonger frem til laget ble oppløst i 2008. 

Hun har også vært trener på Wang Toppidrettsgymnas. I september 2009 overtok hun etter Bjarne Berntsen som landslagstrener. Hun sluttet da kontrakten hennes løp ut 31. desember 2012.

Fra desember 2014 til mars 2015 trente hun herrelaget til Fjellhamar Fotballklubb i 4. divisjon.

Hun er i 2016 aktiv i Småtrolluka for IK Rindals-Troll i Rindal som hun startet i 1984.

Senhøstes 2017 ble hun ansatt som sportssjef for Vålerenga Fotball Damer samtidig som Monica Knudsen gikk inn som hovedtrener. Etter 2022-sesongen valgte hun å gi seg i jobben, da den ikke lot seg kombinere med hennes sivile lærerjobb. Hun fortsatte i klubben i en annen rolle.

## Referanser


## Eksterne lenker
* 

* Profil på Asker FK
Rikers Island

**Rikers Island** er en øy i East River mellom Queens og The Bronx, New York, USA. Øya er oppkalt etter Abraham Rycken, en nederlandsk nybygger som flyttet til Long Island i 1638, og hvis etterkommere eide Rikers Island frem til 1884, da den ble solgt til kommunen for  dollar.

Til å begynne med fungerte øya som en arbeidsleir med landbruk. I 1932 åpnet kommunen et fengsel på Rikers Island, og i dag består øyas befolkning utelukkende av straff- og varetektsfanger, samt ansatte i fengselsetaten, til sammen vel . Straffekolonien omfatter i dag ti fengsler, et bakeri, et hovedvaskeri, en skredderforretning, et trykkeri, flere skoler, sykestuer, verksteder, kapeller, treningssentre, matbutikker, frisørsalonger og et kraftverk.

I 1967 fikk øya også en avdeling for kvinnelige fanger.

Fengselet administreres av New Yorks kriminalomsorg, *New York City Department of Correction*, og hadde i 2009 et budsjett på $860 millioner dollar med  personer i vaktstyrken og  sivilt ansatte som håndterte  innsatte.

Den eneste forbindelsen til øya er over en 1,3 kilometer lang trefelts bro, Francis R. Buono Memorial Bridge, som åpnet i 1966.

## Referanser


## Eksterne lenker
*
Basiliskos

**Basiliskos** (gresk: Βασιλίσκος, *Basiliskos*; latin: *Flavius Basiliscus*, død 476/477) var østromersk (bysantinsk) keiser fra 475 til 476. Han var et medlem av Det leoninske dynasti (Huset Leo) og kom til makten da keiser Zenon hadde blitt tvunget ut av Konstantinopel ved et opprør.

## Liv og virke
### Bakgrunn
Basiliskos var bror av keiserinne Aelia Verina, hustru av keiser Leo I (457–474). Han forhold til keiseren gjorde det mulig for ham å skaffe seg en militær karriere som, etter mindre innledende suksess, ble avsluttet i 468 da han ledet den katastrofale bysantinske invasjonen av vandalenes land i Nord-Afrika, en av de største militære operasjoner i senantikken.

### Keiser
Basiliskos greide å ta makten i 475 ved å utnytte den manglende folkelige populariteten til keiser Zenon, en «barbar» som etterfulgte keiser Leo I, og en sammensvergelse som var ledet av Verina som hadde tvunget Zenon til å flykte fra Konstantinopel. I løpet av Basiliskos' korte styre greide han gjøre kirken til sin fiende, og samtidig folket i Konstantinopel, ved å fremme monofysittisk kristologi og ikke den lære som var blitt godkjent ved konsilet i Kalkedon. Hans politikk med sikre seg makten ved å utnevne lojale menn i nøkkelroller skaffet ham mange fiender i keiserhoffet, blant annet hans søster Verina. Da Zenon forsøkte å ta tronen tilbake fant han bortimot ingen motstand og kunne reise i triumf inn i Konstantinopels gater. Der tok han Basiliskos og hans familie til fange, og fikk dem siden tatt av dage.

Kampen mellom Basiliskos og Zenon hindret antagelig at Østromerriket kunne hindre at Vestromerriket brøt sammen, noe som skjedde tidlig i september 476. Da  herulenes høvding, Odovakar, avsatte den vestlige keiseren Romulus Augustus, og deretter sendte de keiserlige *regala* til Konstantinopel, hadde keiser Zenon akkurat fått makten og tronen tilbake, og han kunne bare utpeke Odovakar til *dux* av Italia. Således ble Vestromerriket avsluttet.

## Referanser
«Lybska Svan»

**«Lybska Svan»** (Svanen fra Lübeck) var Gustav Vasas flaggskip og det første storskipet i den svenske krigsflåten.

Den 7. juni 1522 som regnes som den svenske flåtens fødselsdag, så en flåte på ti skip med 750 leieknekter ombord kom til Slätbaken havnestedet utenfor Söderköping. Hansabyen Lübeck sendt denne flåten som en hjelpekspedisjon til de svenske opprørerne ledet av Gustav Vasa og gikk dessuten med å selge skipene til svenskene etter ankomsten.

De fleste skipene var klinkbygde holker og barker av mindre størrelse, men det eneste skipet som er navngitt, formodentlig er en karavell (begrep på storskip eller skip som var kravellbygd i 1500-tallet) kostet opptil tre ganger så mye som de andre som kostet mellom 2&nbsp;400 og 3&nbsp;400 lybske mark for hvert skip. «Lybska Svanen» skal ha hatt en besetning på 500 mann.

Med «Lybska Svanen» som flaggskipet for den svenske flåten seilte Gustav Vasa sammen med en lybske ekspedisjonsavdeling på åtte skip og et mindre tall farkoster fra Stralsund til skjærgården utenfor Stockholm der en dansk flåte bevoktet sjøvegen til den beleirede byen. Den danske flåten som skulle motta en forsyningsflåte fra Finland ble overfalt og slått vekk i en sjøstrid på Koggdjupet 31. oktober 1522. En dansk flåte på syv storskip ledet av Søren Norby ble stoppet av svenskene og tyskerne i november, dermed avgjorde skjebnen for byen Stockholm som overgav seg til Gustav Vasa den 17. juni 1523.

I 1524 hadde en dansk borgerkrig brutt ut etter Christian II ble avsatt av det danske aristokratiet. Svenskene som hadde befridd deres land og fått deres egne konge så på den dramatiske situasjonen med uro fordi den danske admiralen Søren Norby som beholdt kontroll over Gotland fremdeles støttet den tidlige danskekongen.

Gotland ble Norbys viktigste base i hans krig mot de danske adelige, de hanseatiske byene og sist svenskene med en skruppelløs kaperkrigføring på Østersjøen. I mai 1524 seilte den svenske flåten fra Kalmar med 2&nbsp;500 mann ombord mot Gotland som ble åsted for en mindre konflikt om herredømmet over sjøen utenfor Visby og beleiringen av den samme byen.

Norby overlistet Vasa med et diplomatisk kupp, ved å akseptere en avtale om å oppgi Gotland til den nye danskekongen og dro vekk i sikkerheten over til Blekinge mistet Vasa muligheten for å innlemme øya i Sverige. Norby på nytt startet stridighetene og tok kontroll over Kalmar som Gustav Vasa i 1525 måtte beleiret og inntok etter harde kamper.

Under disse operasjonene opplevde svenskene flere forlis utenfor Gotland og Öland. Men storskipet «Lybska Svan»s skjebne er ikke sikkert, fordi etter en beretning måtte svenskene forlot skipet som sank fordi det hadde vært i dårlig forfatning. Etter en andre beretning forliset storskipet utenfor Öland, men hele mannskapet med unntak av en mann som forsvant ble reddet. Antakelig hendt det i 1524 eller 1525.

Vraket etter «Lybska Svan» er funnet av Anders Franzén i nyere tid utenfor Öland.

## Kilder
* Svenska Flottan Bind 1 1521-1679 Stockholm, 1942
* *Bo Graffton* Sören Norby Sjökrigare i Östersjön på 1500-talet 1995 ISBN 91-85716-76-6
Richard Burton

**Richard Burton** (født **Richard Walter Jenkins** 10. november 1925 i Pontrhydyfen i Wales i Storbritannia, død 5. august 1984 i Céligny i Sveits) var en britisk skuespiller. 

## Liv og virke
### Bakgrunn
Richard Jenkins var barn nummer tolv i et kull på tretten i en fattig walisisk kullarbeiderfamilie. Han arbeidet som hjelper i handelsbod fa han ble oppdaget av en folkeskolelærer, Philip Burton. Denne innså at den unge gutten Jenkins hadde store skuespillertalenter og underviste ham i Shakespeare og i  *[[Britisk engelsk|Queen's English]]*. 

Richard, som selv hadde hatt planer om å bli profesjonell bokser, fikk et stipendium til Oxford; straks før hadde han gjort scenedebut i 1943 i Liverpool. 

Årene 1944-1947 tjenestegjorde han som navigatør i Royal Air Force.

### Skuespillerkarriere
I 1948 vendte han tilbake til scenen (han hadde da tatt sin lærers etternavn, Burton). I 1948 fikk han sin filmdebut i *The Last Days of Dolwyn*. Under innspillingen traff han sin første hustru, den walisiske skuespillerinne Sybil Williams, med hvem han fikk to barn. Hans internasjonale gjennombrudd som filmstjerne kom 1958 i *Look Back in Anger*.

Som ung skuespiller slo han gjennom som en eminent Shakespeare-tolker, blant annet i rollen som *[[Hamlet]]*. Som filmskuespiller spilte han blant annet erkebiskop Thomas Becket i filmen *[[Becket (1964)|Becket]]* (1964),der Peter O'Toole spilte rollen som Henrik II av England. De ble begge nominert til Oscar for beste mannlige hovedrolle, men prisen gikk til Rex Harrison for rollen som professor Higgings i *[[My Fair Lady (film)|My Fair Lady]]*.

Privatlivet hans var preget av forholdet til skuespillerinnen Elizabeth Taylor, som han var gift med to ganger. De møttes under innspillingen av *[[Cleopatra (1963)|Cleopatra]]*, og forlot begge sine respektive ektefeller for å gifte seg med hverandre. Det var barn i begge ekteskap, og forholdet ble samtidens store sositetsskandale. 

Ekteskapet ble meget stormfullt. I filmen *[[Hvem er redd for Virginia Woolf? (film)|Hvem er redd for Virginia Woolf?]]* (1966) spilte de mot hverandre, og mange oppfattet denne filmen, om et ektepar som bryter hverandre ned, som et portrett av Burton og Taylors eget ekteskap. De ble begge nominert til Oscar for henholdsvis beste mannlige og beste kvinnelige hovedrolle, men bare Taylor fikk prisen. 

Burton var nominert til Oscar for beste mannlige hovedrolle i alt seks ganger, samt én gang for beste mannlige birolle.

Burton og Taylor fikk ingen felles barn, men adopterte en datter. Burton utviklet etter hvert et massivt alkoholmisbruk og døde 59 år gammel.

## Filmografi (utvalg)
*1953 – *Ørkenrottene*
* 1962 – *[[Den lengste dagen]]*
* 1963 – *[[Cleopatra (1963)|Cleopatra]]*
* 1966 – *[[Hvem er redd for Virginia Woolf? (film)|Hvem er redd for Virginia Woolf?]]*
* 1968 – *[[Ørneredet (film)|Ørneredet]]*
* 1977 – *[[Equus – hestenes gud]]*
* 1978 – *[[Denne mann er farlig]]*
* 1978 – *[[The Wild Geese]]*
* 1981 – *[[Lovespell]]*

## Referanser


## Eksterne lenker
* 
* 
*
Rolf Danneberg

**Rolf Danneberg** (født 1953) er en tidligere tysk friidrettsutøver som representerte Vest-Tyskland. Han vant gullmedaljen i diskos under OL 1984 i Los Angeles med 66,60 meter. Han vant OL-bronse i 1988 i Seoul. I tillegg kom han på ellevteplass i EM 1986, fjerdeplass under VM 1987 og nummer seks i EM 1990. Hans personlige rekord på 67,60 ble satt under et stevne i Berlin i mai 1987. Dette resultatet fører til at han (per 2010) ligger på åttendeplass blant tyske diskoskastere bak Jürgen Schult, Lars Riedel, Wolfgang Schmidt, Armin Lemme, Hein-Direck Neu, Alwin Wagner og Michael Möllenbeck.

## Referanser


## Eksterne lenker
*
Lynn Davies

**Lynn Davies** (født 20. mai 1942 i Nantypoel, Wales) er en tidligere walisisk friidrettsutøver. Han var en av verdens beste lengdehoppere i 1960-årene.

Etter at amerikaneren Ralph Boston hadde slått den 25 år gamle verdensrekorden til Jesse Owens i 1960, forbedret Boston og europamesteren Igor Ter-Ovanesian verdensrekorden ytterligere fem ganger. Dermed var disse to utøverne de største favorittene til å ta gullmedaljen under OL 1964 i Tokyo.

På finaledagen regnet det i Tokyo, og ingen av favorittene hoppet opp mot sine personlige rekorder. Dermed gikk gullet til 22 år gamle Lynn Davies, som satte ny britisk rekord med gullhoppet på 8,07 m. Boston tok sølv og Ter-Ovanesian bronse. Dette var for øvrig andre gang i OL-historien at gullmedaljen i lengdehopp ikke gikk til en utøver fra USA. Forrige gang dette skjedde, var under OL 1920, da svensken William Pettersson tok gull.

I årene som fulgte beviste Davies at seieren ikke var noe lykketreff. Han tok gull under EM 1966 i Budapest, og tok sølv under EM 1969 i Athen. Han vant også Samveldelekene to ganger, i 1966 og 1970.

Han satte i alt seks britiske rekorder, det lengste hoppet hans, i Bern i 1968, målte 8,23&nbsp;m.
## Referanser


## Eksterne lenker
*
Loddefjord Idrettslag

**Loddefjord Idrettslag** (stiftet 19. januar 1961) er et idrettslag fra Laksevåg i Bergen. Laget holder til i Alvøen idrettspark, og har aktivitetsgrupper innen fotball, basketball, turn, friidrett, alpint og kunstløp.

## Fotball
Seniorlaget for herrer i fotball spiller i 4. divisjon. 12. mai 2008 møtte laget Brann i 1. runde i cupen, en kamp som endte med 4&ndash;1 tap. Loddefjords mål ble scoret av Kristian Pilskog. Seniorlaget for kvinner ligger i 2. divisjon.

## Tabellen

## Eksterne lenker
*
Elmer Niklander

**Elmer Konstantin Niklander** (født 19. januar 1890 i Hausjärvi, død 12. november 1942) var en finsk friidrettsutøver som fortrinnsvis konkurrerte i kulestøt og diskos. 

Under OL 1912 i Stockholm tok Niklander bronse i kulestøt med begge hender, og sølv i diskos med begge hender. Resultatet i disse øvelsene ble regnet ut ved at man la sammen utøvernes lengste kast med henholdsvis høyre og venstre hånd. Han kom på fjerdeplass i diskos.  
   
Åtte år senere i Antwerpen vant Niklander gull i den «normale» diskosøvelsen, samt sølv i kulestøt. Han kom på åttenende plass i vektkast.

Under Sommer-OL 1924 i Paris kom han på sjetteplass i kulestøt og sjuendeplass i diskos.

## OL-medaljer
* 1920  Antwerpen -  **Gull** i friidrett, diskos  Finland
* 1920  Antwerpen -  Sølv i friidrett, kulestøt  Finland
* 1912  Stockholm -  Sølv i friidrett, diskoskast med høyre og venstre hånd  Finland
* 1912  Stockholm -  Bronse i friidrett, kulestøt med høyre og venstre hånd  Finland

## Eksterne lenker
*
Purpur og gull

***Purpur og gull*** er en musikal som ble satt opp ved Trøndelag Teater i 2004. Musikalen er skrevet av Hans Magnus Ystgaard og er basert på sanger av Åge Aleksandersen. Disse ble sunget av Bjarne Brøndbo, vokalist i trønderbandet D.D.E.,  mens de fire skuespillerne Harald Brenna, Helle Ottesen, Øyvind Brandtzæg og Ingrid Bergstrøm spilte ut historier til sangene samtidig.

*Purpur og gull* fikk Heddaprisen i 2004 som beste oppsetning.

## Referanser
The Question

***The Question*** er en tegneserie skapt av Steve Ditko i 1967. Helten er en maskert vigilante som i sitt sivile liv jobber som undersøkende journalist. Serien var sterkt preget av Ditkos engasjement for Ayn Rands politiske og filosofiske ideer, dog i mindre grad enn hans mindre kommersielle serie Mr. A.

Ditko tegnet bare en håndfull historier med *The Question* i 1967-68 for heftene Blue Beetle og *Mysterious Suspense* utgitt av Charlton Comics. I 1983 ble rettighetene til figuren kjøpt opp av forlaget DC Comics. Fra 1987 til 1990 kom *The Question* ut som eget hefte fra DC. Denny O'Neil stod for manuskriptene og Denys Cowan for tegningene. I deres hender ble seriens opprinnelige objektivistiske profil modifisert og elementer fra østlig tenkning trukket inn.

I 2005 ble det utgitt en miniserie av Rick Veitch og Tommy Lee Edwards.

Figuren Rorschach fra Alan Moore og Dave Gibbons' tegneserie Watchmen er basert på the Question.
Ville Pörhölä

**Frans Wilhelm «Ville» Pörhölä** (født *Frans Wilhelm Horneman* 24. desember 1897 i Nedertorneå, død 28. november 1964 i Uleåborg) var en finsk friidrettsutøver. Han gjorde første karriere i kulestøt, og gjorde senere comeback i en annen disiplin, sleggekast.

Under OL 1920 i Antwerpen deltok Pörhölä i tre øvelser. I diskos ble han nummer åtte med 38,19&nbsp;m, i vektkasting ble han nummer ni med 8,85&nbsp;m, men i kulestøt vant han olympisk gull. I sitt femte forsøk kastet han 14,255&nbsp;m, og forbedret resultatet i siste runde til 14,81. Dermed slo han sølvvinneren, landsmannen Elmer Niklander med 75&nbsp;cm. Han kom på åttendeplass i diskos og niendeplass i  vektkast.

Fire år senere, under OL i Paris, kom Pörhölä på sjuendeplass i kulestøt. Deretter la han opp som kulestøter. I 1929 begynte han med sleggekast, og under OL 1932 i Los Angeles tok han sølv med et kast på 52,27&nbsp;m, bare slått av iren Patrick O'Callaghan, som kastet 53,92&nbsp;m.

Under det første europamesterskapet i 1934 i Torino deltok ikke O'Callaghan. Pörhölä vant gull i slegge med 50,34&nbsp;, foran italieneren Fernando Vandelli. 

## OL-medaljer
* 1920  Antwerpen -  **Gull** i friidrett, kulestøt  Finland
* 1932  Los Angeles -  Sølv i friidrett, sleggekast Finland

## Referanser


## Litteratur
* Ekkehard zur Megede: *The Modern Olympic Century 1896-1996 Track and Fields Athletics*, Berlin 1999, utgitt av Deutsche Gesellschaft für Leichtathletik-Dokumentation e.V. 

## Eksterne lenker
*
Kra-eidet

**Kra-eidet** er den smale landbrua som forbinder Malayahalvøya med Asia. Den østlige og sørlige delen av eidet tilhører Thailand, mens den nordvestlige delen tilhører Tanintharyi-distriktet i Myanmar. Vest for eidet ligger Andamanhavet, og i øst ligger Siambukten.

Den smaleste delen av eidet mellom utløpet av Kra-elva og Sawibukta nær byen Chumphon er kun 44&nbsp;km bredt, og har en maksimal høyde over havet på 75 meter. I middelalderen ble skip vestfra losset i Andamanhavet ved Kra-eidet og fraktet over land, hvorpå de ble losset igjen på nye skip i Siambukten for å unngå det farlige stredene Malakkastredet.

Eidet er oppkalt etter byen Kra Buri i provinsen Ranong i Thailand, som ligger på vestsiden av eidets smaleste del.

Det har lenge vært arbeidet med planer om en kanal over eidet. Prosjektet var tidligere mest kjent som Kra-kanalen, men kalles nå Thaikanalen. Hensikten med kanalen er å forkorte sjøveien mellom Indiahavet og Øst-Asia, samt nok en gang å unngå det smale, sterkt trafikkerte og piratherjede Malakkastredet mellom Malaysia, Singapore og Indonesia.
Alvøen idrettspark

**Alvøen idrettspark** er en idrettspark i Alvøen i Bergen vest, og hjemmebanen til Loddefjord Idrettslag. 

I parken finnes det en stor gressbane med løpebane som ble åpnet i 1992, renovert i 2007. En liten kunstgressbane, en stor kunstgressbane som ble åpnet i 2003, en basketballbane, en tennisbane og en lysløype med mulighet for å gå på ski om vinteren. Parken har også andre turmuligheter, en tursti som starter i parken går videre inn i Alvøskogen og til Gullaksdalen. I idrettsparken finner en også klubbhuset til Loddefjord Idrettslag, og Alvøen Parkhus som ligger ved gressbanen.

Hvert år i august arrangeres Alvøen Sommer Cup i parken, en fotballturnering for barn mellom 6 og 13 år.
Igor Ter-Ovanesian

**Igor Aramovitsj Ter-Ovanesian** (født 1938) er en russisk friidrettsutøver av armensk herkomst, som startet for Sovjetunionen. I 1960-årene tilhørte han verdenseliten i lengdehopp.

Igor Ter-Ovanesian ble i løpet av sin lange idrettslige karriere sovjetisk mester 15 ganger &ndash; 12 ganger i lengde og 3 ganger som medlem av laget på 4&nbsp;x&nbsp;100&nbsp;m stafett. 11 ganger forbedret han den sovjetiske rekorden i lengde. Han satte én verdensrekord og en europarekord, samt sju europarekorder innendørs. Han var den første europeeren som hoppet over 8 meter. Han tok to OL-medaljer og fem medaljer fra europamesterskap, hvorav to gullmedaljer.

## Meritter
### OL
* 1956 Melbourne: Utslått i kvalifiseringen etter tre døde hopp
* 1960 Roma: Bronse med 8,04 (etter amerikanerne Ralph Boston og Bo Robertson)
* 1964 Tokyo: Bronse med 7,99 (etter waliseren Lynn Davies og Ralph Boston
* 1968 Mexico by: Nr. 4 med 8,12 etter Bob Beamon, Klaus Beer og Ralph Boston
* 1972 München: Utslått i kvalifiseringen, der han ble nr. 13

### EM
* 1958 Stockholm: Gull med 7,81
* 1962 Beograd: Gull med 8,19
* 1966 Budapest: Sølv med 7,88 m (etter Lynn Davies
* 1969 Athen: Gull med 8,17
* 1971 Helsingfors: Sølv med 7,91 m (etter Max Klauß

### Innendørs-EM
* 1966 i Dortmund: Gull med 8,23 m
* 1968 i Madrid: Gull med 8,16 m
* 1971 i Sofia: Sølv med 7,91 m (etter Hans Baumgartner

### Rekorder
* Verdensrekord med 8,31, 10. juni 1962 in Jerevan
* Verdensrekord innendørs med 8,24 m, 1966 in Dortmund
* Europarekord med 8,35 m, 19. oktober 1967 i Mexico by

## Fotnoter

## Referanser


## Eksterne lenker
*
Nikolaj Sjvernik

**Nikolaj Mikhailovitsj Sjvernik** (russisk: Николай Михайлович Шверник; født  i St. Petersburg, død 24. desember 1970 i Moskva) var en sovjetrussisk politiker. Han var sovjetisk statsoverhode som formann for Det øverste sovjets presidium fra 19. mars 1946 til 15. mars 1953 og russisk statsoverhode som formann for presidiet til Den russiske føderative sovjetrepublikks øverste sovjet fra 4. mars 1944 til 25. juni 1946. Den virkelige makten lå likevel hos Josef Stalin som generalsekretær av kommunistpartiet.

Sjvernik sluttet seg til bolsjevikene i 1905. I 1924 ble han folkekommissær i Den russiske sovjetiske føderative sosialistrepublikk og i 1925 medlem av medlem av partiets sentralkomite. I 1927 ble han degradert og sendt til Uralfjellene som leder av den lokale partiorganisasjonen.

Stalin anså ham som en lojal støtte for hurtig industrialisering og hentet ham tilbake til Moskva i 1929 som formann av Metallindustriens fagforening. Han ble medlem av kommunistpartiets organisatoriske byrå (Orgburo) og sekretariat. Han var også førstesekretær av Sovjetunionens sentrale råd for fagforeninger fra juli 1930 til mars 1944.

Under andre verdenskrig var Sjvernik ansvarlig for å flytte sovjetiske industri øst for Uralfjellene, i tilfelle et angrep fra den tyske Wehrmacht. I 1946 ble han formann i Det øverste sovjets presidium. Han ble medlem av Politbyrået i 1952, men ble degradert i 1953.

Etter Stalins død ble hans stilling som president erstattet av Kliment Vorosjilov den 15. mars 1953. Han vendte tilbake til sitt arbeid som formann for Sovjetunionens sentrale råd for fagforeninger. Etter sitt arbeide i Pospelov-kommisjonen, som var grunnlaget for Nikita Khrusjtsjovs «hemmelige tale» der han fordømte stalinismen, ble han av Khrusjtsjov i 1956 anbefalt som formann av Partikontroll-komitéen. Senere ble han leder av rehabiliteringsprosessen etter ofrene for Stalins utrenskninger (Sjvernik-kommisjonen). I 1957 ble Sjvernik igjen fullt medlem av Det øverste sovjets presidium inntil sin avgang i 1966.

## Referanser


## Eksterne lenker
*
Chichewa

**Chichewa** også kalt **chewa** og  **nyanja** er et språk av bantuspråkfamilien, og er mye brukt i sør-sentralafrika. I likhet med de fleste bantuspråk er chichewa et tonespråk.

«Chi» er et prefiks som betyr språk. Ordet nyanja kommer fra *chinjanja* som betyr «innsjøens språk» og henspiller på at språket er vanlig rundt Malawisjøen.

Det er offisielt språk ved siden av engelsk i Malawi, ett av sju anerkjente regionale språk i Zambia, ett av seksten offisielle språk i Zimbabwe og snakkes også i Tete- og Niassa-provinsene i Mosambik.

## Referanser


## Eksterne lenker
*
John Rimmer

**John Thomas Rimmer** (født 27. april 1878 i Ormskirk, Lancashire, død 6. juni 1962 i Liverpool) var en britisk friidrettsutøver som vant to gullmedaljer i OL 1900 i Paris.

I lekene i Paris deltok Rimmer først på 1500 meter, der han kom på åttendeplass. Dagen etter vant Rimmer 4000 meter hinder, idet han slo lagkameraten Charles Bennett med en og en halv meter. Sammen med Bennett, Alfred Tysoe, Sydney Robinson og Stanley Rowley, vant Rimmer ytterligere en olympisk tittel på 5000 meter for lag.

## OL-medaljer
* 1900  Paris -  **Gull** i friidrett, 4000 meter hinder  Storbritannia
* 1900  Paris -  **Gull** i friidrett, 5000 meter lagkonkurranse  Blandede lag

## Eksterne lenker
*
Korrespondent

En **korrespondent** (av fransk *correspondre*) er en brevskriver eller kontorfunksjonær som besørger skrivingen av utgående brev, eller en journalist som sender artikler eller reportasjer til sin avis eller kringkaster.

I journalistisk betydning er en korrespondent en journalist som arbeider for avis, radio, fjernsyn eller et nyhetsbyrå utenfor vedkommende redaksjon, og permanent eller for et bestemt tidsrom dekker et land, en region, verdensdel eller en spesiell begivenhet. En korrespondent kan være fast ansatt eller ha en løsere tilknytning til medieforetaket. «Stringer» er en alminnelig betegnelse på en frilanskorrespondent.

I Norge har større medieforetak som NRK og Aftenposten flere korrespondenter i utlandet.

## Se også
* Liste over NRKs korrespondenter
Adolfo Consolini

**Adolfo Consolini** (1917–1969) var en italiensk friidrettsutøver som konkurrerte i diskos.

Han konkurrerte for Italia under OL 1948 i London, og vant gull i diskos. Consolini forsøkte å forsvare tittelen fire år senere, under OL 1952 i Helsingfors, men måtte nøye seg med sølvmedaljen, slått av amerikaneren Sim Iness.

Han ble europamester tre ganger, i Oslo 1946, Brussel 1950 og Bern 1954.

## OL-medaljer
* 1948  London  -  Gull i friidrett, diskos
* 1952  Helsingfors  -  Sølv i friidrett, diskos

## Referanser


## Eksterne lenker
*
Claudius Claudianus

**Claudius Claudianus**, på engelsk som *Claudian* (født ca 370, død etter 404), var en hoffpoet under keiser Honorius og general Stilicho. Han betraktes som den siste betydelige hedenske (ikke-kristne ) dikteren i antikkens Roma.

## Liv og virke
Som en gresktalende borger av Alexandria kom Claudianus til Roma før 395, og markerte seg med en lovtale til sine to beskyttere, Probinus og Olybrius, og således ble hoffpoet. Han skrev en rekke panegyriske dikt om konsulembetene til sine beskyttere, lovprisende dikt for Stilichos dåder, og hånsord rettet mot Stilichos fiender i det østromerske hoffet til Arcadius. Disse anstrengelsene resulterte i gaver som forfremmelsen som *vir illustris*, en statue, og en rik brud utvalgt av Stilichos hustru Serena.

Til tross for sin greske opprinnelse skrev Claudianus på latin og er en av de beste sene lyriske latinforfattere. Kritikere betrakter Claudianus som en dyktig poet, om enn ikke førsteklasses, men han er elegant, forteller en historie godt, og hans polemiske ordskifter er stundom uten like i ren underholdende virilitet. Hans skrifter er dog plettet med kosteligheter, en mangel ved litteraturen i hans tid, og han er særdeles kald og ufølsom.

Fra en historisk synsvinkel er hans poesi en meget verdifull, om enn forvrengt, kilde om hans tidsepoke. Ettersom hans dikt ikke nedtegner Stilichos handlinger etter 404 har forskerne antatt at han døde i dette året. De historiske eller politiske dikt som er knyttet til Stilicho har en atskilt manuskriptradisjon i henhold til hans øvrige verker, og dette er antatt å indikere at de ble utgitt i en selvstendig samling, kanskje utvalgt av Stilicho selv etter Claudianus’ død.

Hans viktigste ikke-politiske verk er et uferdig epos, *De raptu Proserpinae*, hvor de tre bevarte bøkene er antatt skrevet i 395 og 397. I tillegg skildret Claudianus samtidens krig og andre hendelser i episke dikt. Han forfattet også flere epigram, bryllupskvad, fescenninske dikt, brev og idyller. Claudianus skrev først og fremst på latin, men også på gresk, som antagelig var hans morsmål. Han hadde sterk forkjærlighet for mytologiske fremstillinger og hadde en dragning, i likhet med de øvrige forfatterne fra senantikken, det mystiske.

## Verker
**Panegyricus dictus Probino et Olybrio consulibus*
**De raptu Proserpinae* (uferdig epos, 3 komplette bøker)  
**In Rufinum* – *Mot Rufinus*
**De Bello Gildonico* –  *Om [[Gildos revolt]]*
**In Eutropium* – *Mot Eutropius*
**Fescennina / Epithalamium de Nuptiis Honorii Augusti* 
**Panegyricus de Tertio Consulatu Honorii Augusti*
**Panegyricus de Quarto Consulatu Honorii Augusti *
**Panegyricus de Consulatu Flavii Manlii Theodori *
**De Consulatu Stilichonis*
**Panegyricus de Sexto Consulatu Honorii Augusti*
**De Bello Gothico* – *Om den gotiske krigen* (i 402-403)
*Mindre dikt:  *Epithalamium Palladio et Celerinae*; *de Magnete*; *de Crystallo cui aqua inerat*

## Referanser


## Eksterne lenker
**Claudianus' tekster:**
* Komplett latinsk tekster og engelsk oversettelser (Platnauer, 1922 ved LacusCurtius)
* Kritisk latin-utgave  (Michael Hendry)

**Sekundære kilder:**
* Ressurser for studier av  Claudianus (Bret Mulligan)
Slådalsvegen

**Slådalsvegen** er en ca. 32 km lang sommeråpen veg med grusdekke som følger det gamle setertråkket gjennom Slådalen mellom Lesja i Lesja kommune og Vågåmo i Vågå kommune. Høyeste punkt er 1180 moh. 

Det er mulig å benytte Slådalsvegen for å ta seg inn i de østre delene av Reinheimen nasjonalpark, hvor en blant annet finner en artsrik og kalkkrevende fjellflora. Det finnes også en rekke minner etter villreinfangst i området.

Sommeren 2013 ble Slådalsvegen brukt som omkøringsvei for biler opp til 3,5 t fordi  var stengt av et ras i Rosten mellom Dovre og Otta. I den tiden ble det ikke innkrevd bompenger.

## Strekning
Fra Lesja tar veien av fra fylkesvei 2660 (parallelt med E136 langs vestsiden av dalen) mot Bøsætre/Bøsætri og går sørover over fjellet til den møter  fylkesvei 2632 ved Vågåmo i Vågå kommune. Alternativ adkomst nordfra til Slådalsvegen er å følge skilting til Lom fra E136 ved Lesja kirke.  

## Referanser


## Eksterne lenker
* Noorwegen online Verslag/Routes/Slådalsvegen
* Statens vegvesen &ndash; vegmeldinger 
* Reinheimen hos Direktoratet for naturforvaltning
* Slådalsvegen hos VisitNorway
Jim Carroll

**Jim Carroll** (født 1. august 1949, død 11. september 2009) var en amerikansk forfatter og punk-musiker. Han jobbet for Andy Warhol, både med film og i en ledende stilling ved Andy Warhol Theatre.

## Litterær karriere
Carroll ga ut sin første diktsamling i 1967, mens han fremdeles var student. I 1970, etter at hans andre diktsamling ble publisert, begynte han å jobbe for Andy Warhol først som dialogforfatter for Warhols filmer, og senere som nestleder for Warhols teater-produksjon. 

I 1973 ga Caroll ut sine tredje samling av dikt, Living at the Movies, hos et større og mer kommersielt forlag. 

I 1978 ga Carroll ut sitt magnum opus, Basketballdagbøkene. Boken er en samling av redigerte utdrag fra Carrolls dagbok fra alderen 12 til 16, og følger Carrols studentliv, tidlige sexliv, basketballkarriere, hans heroinavhengighet, og narkotikamiljøet i New York i perioden.

## Musikk
I 1978 flyttet Carroll til California for å starte et nytt liv etter å kommet seg av heroin. Her startet han bandet "The Jim Carroll Band", et New Wave/Punk Rock band sammen med Steve Linsley (bass), Wayne Woods (trommer), Brian Linsley og Terrell Winn. Bandet er kanskje mest kjent for singelen "People Who Died" fra albumet "Catholic Boy". Sangtittelen var tatt fra tittelen til et dikt av Carrols venn og poet, Ted Berrigan

## Død
Carroll døde av et hjerteinfarkt 11. september 2009, dødsfallet ble annonsert to dager senere.

På gravsteinen hans står det "James Dennis Carroll, Poet, 1949-2009. When the Spirit Grows too Large For the Body – Both are Called Home"

## Biografi
* 2004: *Basketballdagbøkene*. ISBN 978-82-05-33366-6

## Diskografi
* 1980: *Catholic Boy*
* 1982: *Dry Dreams*
* 1983: *I Write Your Name*
* 1991: *Praying Mantis*
* 1998: *Pools of Mercury*
* 2000: *Runaway*

## Referanser


## Eksterne lenker
* 
* 
* 
* Jim Carroll, nekrolog  av Per Ivar Martinsen, Flamme Forlag
O Brother, Where Art Thou?

***O Brother, Where Art Thou?*** er en svart humoristisk film regissert av Joel Coen. Tittelen er uoffisielt oversatt til «Å broder, hvor er du?». Filmen ble sluppet ut i 2000.

Kjente skuespillere er George Clooney, John Turturro, Tim Blake Nelson, John Goodman, Holly Hunter, og Charles Durning. Filmen er opprinnelig basert på *[[Odysséen]]* av Homer. Filmmusikken vant Grammy for «Album of the Year» (årets album). Den best kjente sangen derfra er «Man of Constant Sorrow» meed Dan Tyminski.

## Handling
Filmen skildrer USAs landsbygd på 1930-tallet, midt i depresjonstiden. Vi følger tre fanger som rømmer fra fengselet for å finne en skatt som Ulysses Everett McGill (spilt av George Clooney) skal ha gravd ned etter et kupp. På veien møter de vanskeligheter overalt, da lovens hånd leter etter dem. I et desperat forsøk på å tjene penger, bestemmer de tre fangene seg, sammen med Tommy Johnson (Chris Thomas King), som var en haiker de tok med seg som også kunne spille gitar, for å spille gamle kjente amerikanske countrylåter på en lokal radio, under navnet «The Soggy Bottom Boys». Dette endte svært bra for dem, da det motiverte innbyggerne og gav dem glede, midt i denne depresjonstiden. The Soggy Bottom Boys ble etterhvert veldig omtalte og kjente, og publikum unnet seg alltid en liten konsert fra dem – om mulig.

## Rolleliste
* George Clooney som Ulysses Everett McGill. En mann som er fengslet for å praktisere juss uten advokat-lisens. 
* John Turturro som Pete. 
* Tim Blake Nelson som Delmar O'Donnell. En kjeltring fengslet for ett ran. 
* Chris Thomas King som Tommy Johnson. En dyktig blues-musiker.
* Frank Collison som Washington Bartholomew "Wash" Hogwallop.
* John Goodman som Daniel "Big Dan" Teague.
* Holly Hunter som Penny Wharvey-McGill, Everetts eks-kone.
* Charles Durning som Menelaus "Pappy" O'Daniel. 
* Daniel von Bargen som den hensynsløse sheriff Cooley.
* Wayne Duvall som Homer Stokes
* Ray McKinnon som Vernon T. Waldrip
* Michael Badalucco som George Nelson. En bipolar bank-raner.
* Stephen Root som Mr. Lund. En blind radiostasjon-sjef.

## Eksterne lenker
* 
*
Football Manager 2006

***Football Manager 2006*** er det andre spillet i spillserien Football Manager. Det ble i første omgang laget for PC og Mac, og ble lansert i Storbritannia den [21. oktober] [2005] (to uker før den originale lanseringsdatoen, 4. november). Samme dag spillet var å finne i butikkhyllene ble det også lagt ut en patch på Sports Interactives hjemmesider for å fikse de største bugsene. I løpet av den første uken gikk spillet til å bli det 2. raskeste selgende spillet for PC noensinne https://web.archive.org/web/20060430081022/http://www.sigames.com/news.php?type=view&article_id=1192 i Storbritannia. I Amerika og Canade ble spillet utgitt under navnet ***Worldwide Soccer Manager 2006***. I april 2006 kom det en Xbox 360-versjon av spillet.

Først og fremst er «FM 2006» en sesongoppdatering for «FM 2005», men inneholder også diverse småjusteringer og forbedringer. Disse endringere inkluderer team-talk, forenkling av treningene samt en FAQ-database innlagt i spillet. Videre er spillet selvsagt oppdatert hva gjelder de ulike klubbenes spillerstaller og så videre, alt ved hjelp av spillets mange researchere. Databasen oppdateres vanligvis to ganger for hver utgave av spillet. Den første kommer sammen med spillet når du kjøper det, mens den andre finner sted etter at transfervinduet stenger i januar.

## Liste over spillbare ligaer i Football Manager 2006

## Opphavsrettingheter

Som tilfellet var for Football Manager 2005 klarte ikke Sports Interactive å skaffe alle nødvendige lisenser til Football Manager 2006. Dette gjorde at samtlige fiktive navn fra 2005-utgaven gikk igjen, samt at landslagene til Japan, Sør-Korea og Kina føyer seg inn i rekken over landslag med "grå spillere". Ellers ble Oliver Kahn omdøpt til Jens Mustermann. Feilene til tross: Det hele er svært enkelt å rette opp, nemlig ved å slette den såkalte LNC-filen som følger med spillet.

## Harchester United

En ny mulighet i Football Manager 2006 er at spilleren nå kan velge å spille med det fiktive laget Harchester United i den engelske eliteserien. Harchester er en klubb i Sky Ones dramaserie «Dream Team». Denne muligheten er lagt inn i spillet i form av en tekstfil plassert i spillets database, og krever at brukeren aktiverer denne før den trer i kraft i spillet.

## Eksterne lenker
* FootballManager.net – Den norske offisielle siden for spillserien.
* Sports Interactive – Hjemmesiden til spillprodusenten
* FMNorge.com – Den norske offisielle FM-siden. Siden serverer nyheter, artikler, guider, nedlastinger, grafikk, spillertips, forum, osv.
* FMNorge.no – Den norske offisielle FM-siden (Samme side som over)
* FMSweden.se  – Sveriges største fanside for FM. De serverer nyheter, nedlastinger, artikler, grafikk, osv. Siden har også et stort og aktivt forum.
* SortItOutSi.net – En av de største sidene på grafikk. Plages noen ganger av treg server.
Østerbro

**Østerbro** er en bydel i København, umiddelbart nord for bysentrum. Østerbro er en av København kommunes ti administrative bydeler. Grensa mellom Indre By og Østerbro går ved Østerport og Langelinie. Mot nord danner bydelen Københavns grense mot Gentofte kommune ved Hellerup, og i vest grenser Østerbro til bydelene Bispebjerg og Nørrebro. 

Østerbro hadde pr. 1. januar 2011  innbyggere.

## Kjente lokaliteter og severdigheter
*Parken, Danmarks landslagsstadion for fotball
*Fælledparken
*Rigshospitalet
*Boligkvarteret Brumleby
*Østre Gasværk Teater
*Rosenvænget
*Utstillingslokalet Paustians hus, tegna av Jørn Utzon
*Byfornyelsesprosjektet Garvergården
*Minnelunden over falne motstandsfolk på Ryvangen

## Referanser

## Eksterne lenker
* Kart
Göta trängregemente

**Göta trängregemente** er et regiment i Sveriges armé forlagt til Skövde. Det har sin opprinnelse i Trängbataljonen som ble etablert i Stockholm i 1885 med et kompani for alminnelig tren og et kompani for sanitet. I 1891 ble bataljonen delt i Svea trängbataljon og Göta trängbataljon. Sistnevnte flyttet året etter til Karlsborgs festning og endret senere navn til Första Göta trängkår, deretter Göta trängregemente. I 2007 ble regimentet omdøpt til Trängregementet da det sto igjen som den eneste trenavdelingen i den svenske armeen. Dette ble endret tilbake i 2021.

## Kompanier
* 1. (Karlsborgs) kompani
* 2. (Karstorps) kompani
* 3. (Mariebergs) kompani
* 4. (Nora) kompani
* 5. (Alfhems) kompani

## Eksterne lenker
* Trängregementet